২৬-এ ইডেনে টি২০ বিশ্বকাপের ম‍্যাচ, যুবভারতী থেকে কী শিক্ষা? কী বললেন মনোজ ভর্মা

কলকাতা: ১৩ ডিসেম্বর যুবভারতীতে যে ঘটনা ঘটেছে, তা শুধু লজ্জাজনকই নয়, নজিরবিহীনও। যুবভারতী স্টেডিয়ামে ফুটবলার মেসির অনুষ্ঠানে বিশৃঙ্খলার ঘটনায় তদন্ত শুরু করল চার সদস্যের স্পেশাল ইনভেস্টিগেশন টিম। মঙ্গলবারই রাজ্য পুলিশের চার কর্তাকে নিয়ে এই বিশেষ তদন্তকারী দল গঠন করা হয়। টিমে আছেন পীযূষ পান্ডে, জাভেদ শামিম, সুপ্রতিম সরকার, মুরলিধর শর্মা। বুধবার সকাল ৯টা ৪০ মিনিটে যুবভারতীতে যান তাঁরা। এর পরে যান বিধাননগরের সিপির অফিসে। অন্যদিকে, কলকাতা পুলিশের বার্ষিক ক্রীড়া প্রতিযোগিতার উদ্বোধনে যান পুলিশ কমিশনার মনোজ কুমার ভার্মা (CP Manoj Verma)। এদিন সিপি বলেন, হায়াতে ছিলেন মেসি (Messi in kolkata)! কিন্তু তাঁর থাকার কথা ছিল তাজ বেঙ্গলে। পরে অনুষ্ঠানের সূচিতে আসে বদল।

এদিন কলকাতা পুলিশ কমিশনার মনোজ কুমার ভার্মা (CP Manoj Verma) ইডেন গার্ডেনে বিশ্বকাপ ম্যাচ পরের বছরে যুবভারতীর থেকে শিক্ষা নিয়ে আগেভাগে কোনও ব্যবস্থা কি করবে কলকাতা পুলিশ। তিনি বলেন, প্রস্তুতি শুরু হয়ে গিয়েছে। সমস্ত কিছু আমরা নোট করেছি। সবকিছুর অ্যারেঞ্জমেন্ট থাকবে। স্টেক হোল্ডারদের সঙ্গে ও বিভিন্ন আয়োজকদের সঙ্গে যোগাযোগ থাকবে। ভালোভাবে হবে আশা করছি। কলকাতা পুলিশের সঙ্গে দেখা হয়েছিল যুবভারতী কাণ্ডের মূল আয়োজক শতদ্রু দত্তের সঙ্গে, ফেসবুকে ছবি পোস্ট করেছিল..! উনি এসেছিলেন কারণ, মেসির তখন থাকার কথা ছিল ‘তাজবেঙ্গল’ হোটেলে। কিন্তু পরে পুরো প্রোগ্রাম ওই দিকে হয়। তারপর থেকে আমাদের আর কোন যোগাযোগ নেই।

আরও পড়ুন: বড়দিনের আগেই জাঁকিয়ে শীত! রাজ্যে ১০ ডিগ্রির নীচে নামবে পারদ?

প্রথম থেকেই অভিযোগ উঠছিল, নেতামন্ত্রীদের ভিড় ও আয়োজকদের অদক্ষতার কারণেই চূড়ান্ত বিশৃঙ্খলা তৈরি হয়েছিল সেদিন স্টেডিয়ামে। যুবভারতী বিশৃঙ্খলা প্রসঙ্গে আরও একটি নতুন তথ্য উঠে আসে সিপি-র মুখে। তিনি বলেন, ” শতদ্রু দত্ত একবার কথা বলতে এসেছিলেন, তাজ বেঙ্গল মেসির থাকা নিয়ে। কিন্তু অনুষ্ঠান অন্য জায়গায় চলে যাওয়ার পরে আর কথা হয়নি।” মেসি যে হায়াতেই থাকবেন, সেটিই প্রথম থেকে সকলের জানা ছিল। কিন্তু তাঁর যে আগে ‘তাজ বেঙ্গল’-এ থাকার কথা ছিল, পরে পাঁচ তারা হোটেল বদল হওয়ার পর শতদ্রু পুলিশের সঙ্গে যোগাযোগ করেননি বলে অভিযোগ। যুবভারতী-কাণ্ডের পর বিশ্বকাপে আবারও বড় বড় প্লেয়ারদের মানুষের ভরসা ফিরিয়ে আনতে পারবেন? কলকাতা পুলিশ-এর প্রফেশনাল পুলিশ রয়েছে। বিভিন্ন প্রোগ্রামে করেছি । খুব ভালোভাবে হয়েছে। আগামী দিনে যে বিশ্বকাপ হবে তা ভালোভাবে হবে।

দেখুন ভিডিও

The post ২৬-এ ইডেনে টি২০ বিশ্বকাপের ম‍্যাচ, যুবভারতী থেকে কী শিক্ষা? কী বললেন মনোজ ভর্মা first appeared on KolkataTV.